கேள்வி: இலாட் பஜார் பற்றி நீங்கள் என்ன அறிந்துள்ளீர்கள்?
பதில்: File:Laad Bazaar.jpg இலாட் பஜார் (Laad Bazaar) அல்லது சூடி பஜார் என்பது இந்தியாவின் ஐதராபாத்து (இந்தியா) அமைந்துள்ள வளையல்களுக்கு மிகவும் பிரபலமான ஒரு பழமையான சந்தையாகும். வரலாற்று சிறப்புமிக்க சார்மினார் செல்லும் நான்கு முக்கிய சாலைகளில் இது அமைந்துள்ளது. இலாட் என்றால் வளையல்களை உருவாக்க பயன்படும் அரக்கு எனப் பொருள். அதில் செயற்கை வைரம் பதிக்கப்படுகின்றன. இந்த 1 கிலோமீட்டர் (0.62 மைல்) நீளமான வணிக வளாகங்களில், பெரும்பாலான கடைகள் வளையல்கள், புடவை, திருமணம் தொடர்பான பொருட்கள் மற்றும் சாயல் நகைகளை விற்கின்றன. இது பழைய நகரம் (ஐதராபாத்து, இந்தியா) திருமண ஆடைகள் வாங்குவதற்கான சந்தையாகும். சோனா பாய் எனப்படும் ஐதராபாத்து கண்ணாடி வளையல்கள் இங்கே கிடைக்கின்றன. பழைய நகரத்தின் இந்த வண்ணமயமான வியாபாரச் சந்தை சார்மினாரிலிருந்து வெளியேறும் தெருக்களில் ஒன்றில் செல்கிறது. வளையல்கள், திருமண ஆடைகள், முத்துக்கள், அத்தர் (வாசனை திரவியம்) மற்றும் பாரம்பரிய ஐதராபாத் கண்ணாடி மற்றும் கல் பதிக்கப்பட்ட வளையல்கள் அனைத்தும் இங்கு விற்கப்படுகின்றன.